આ મેચ પણ વિશ્વકપ ઇતિહાસની સૌથી વિવાદિત મેચ રહી હતી. આ મેચમાં ઇંગ્લેન્ડને વિનિંગ ગોલ ફટકારવાનો હતો. બન્ને ટીમ વચ્ચે 2-2 ગોલથી ટાઇ થઇ હતી અને બન્ને ટીમને વધુ સમય આપવામાં આવ્યો હતો. વધુ મળેલી 11 મિનિટમાં ઇંગ્લેન્ડના જેઓફ હર્સ્ટે ગોલ કરવા માટે બોલને નેટ તરફ ફેંક્યો હતો. જે ક્રોસબારની અંદર વાગ્યો, બાઉન્સ થયો અને બહાર નિકળી ગયો હતો. રેફરીને જોકે અંદાજો નહોતો કે બોલ સંપૂર્ણ પણે ક્રોસ લાઇન છેકે નહીં, એટલે તેમણે લાઇન્સમેનને પૂછ્યું હતું, જેણે કહ્યું કે આ ગોલ છે અને ઇંગ્લેન્ડ 4-2થી આ મેચ અને વિશ્વકપ જીતી ગયું હતું.